CELEX: 32019R2178
Language: hr
Date: 2019-10-14 00:00:00
Title: Delegirana uredba Komisije (EU) 2019/2178 оd 14. listopada 2019. o izmjeni Uredbe (EU) 2016/1076 Europskog parlamenta i Vijeća radi uključivanja Unije Komorâ u Prilog I.

20.12.2019   
               
               
                  HR
               
               
                  Službeni list Europske unije
               
               
                  L 330/2
               
            
         DELEGIRANA UREDBA KOMISIJE (EU) 2019/2178
         оd 14. listopada 2019.
         o izmjeni Uredbe (EU) 2016/1076 Europskog parlamenta i Vijeća radi uključivanja Unije Komorâ u Prilog I.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1076 Europskog parlamenta i Vijeća od 8. lipnja 2016. o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumâ o gospodarskom partnerstvu (1), a posebno njezin članak 2. stavak 2.,
         budući da:
         
                     (1)
                  
                  
                     U Prilogu I. Uredbi (EU) 2016/1076 navedene su zemlje na koje se primjenjuju aranžmani o pristupu tržištu predviđeni tom uredbom.
                  
               
                     (2)
                  
                  
                     Privremeni sporazum kojim se utvrđuje okvir za Sporazum o gospodarskom partnerstvu između država Istočne i Južne Afrike, s jedne strane, i Europske zajednice i njezinih država članica, s druge strane („Privremeni SGP”) (2), privremeno se primjenjuje od 14. svibnja 2012. na četiri (Madagaskar, Mauricijus, Sejšeli i Zimbabve) od šest država u regiji Istočne i Južne Afrike koje su potpisale i ratificirale sporazum.
                  
               
                     (3)
                  
                  
                     Dana 7. veljače 2019. Unija Komorâ položila je ispravu o ratifikaciji Privremenog sporazuma o gospodarskom partnerstvu. U skladu s tim, Privremeni sporazum o gospodarskom partnerstvu od tog se datuma privremeno primjenjuje između Unije i Unije Komorâ.
                  
               
                     (4)
                  
                  
                     Stoga bi Uniju Komorâ trebalo uključiti u Prilog I.,
                  
               DONIJELA JE OVU UREDBU:
         
            Članak 1.
            U Prilog I. Uredbi (EU) 2016/1076 nakon riječi „REPUBLIKA KAMERUN” umeće se sljedeće:
            
               „UNIJA KOMORÂ”.
            
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama.
         
         
            Sastavljeno u Bruxellesu 14. listopada 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 185, 8.7.2016., str. 1.
         
            (2)  SL L 111, 24.4.2012., str. 2.